हालींच कोणें तरी 'ब्राह्मणाक' आपयिल्लो. ब्राह्मणाक म्हणजे कोणाक तरी एकल्याक आपोवन दनपारचें जेवण वाडप आनी तृप्त करप. तो दिता तो आशिर्वाद घेवप. अशें गोंयांत जायत्यांगेर जाता. जायत्या जातींनी जाता. आपयिल्लो मनीस जातीन ब्राह्मण आसचोच असो नेम ना.
 सोडून एक गजाल, आनी देखुनूच हो मसलतीचो प्रपंच. जेवण वाडटाली ती घरची एकूच सून. तीय बी नवीच. ती तांच्याच नात्यांतली म्हणून आसत, तिची 'भाशा' सुधारपाचो यत्न कोणे करूंक ना. वा, घडये तसो प्रसंगूय येवंक नासत.
 'अशें. म्हाका हे खबर नाशिल्लें मरे'. परतून, संस्कारांचोय विशय.
 एकदां कोणागेर गेल्लों. तांगेर उलोवन भायर सरतना घरची घरकान्न म्हाका नाका नाका म्हणटा आसतना देट्ट्या मेरेन पावोवपाक आयली. तिच्या गिरेस्त कुळारचे गिरेस्त संस्कार सगल्या चलयांनी कुळाराच आपणावंक फावो.
 नाजाल्यार कोण आयलो कोण गेलो, कांय खबरना. आतांचे फ्लॅट पद्दतींत आमचे संस्कारुय फ्लॅटूच जाल्यात.
 सुधारूया न्हय? !
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 